Stordabrua

Stordabrua je cestný visutý most v blízkosti mesta Leirvik v obci Stord v nórskom kraji Hordaland. Spolu s ďalším visutým mostom Bømlabrua, s trámovým mostom Spissøybrua a s podmorským tunelom Bømlafjordtunnelen je súčasťou dopravného projektu Trekantsambandet spájajúceho ostrovy Stord a Bømlo s pevninskou časťou Nórska.

Pôvodné plány na spojenie ostrovov vznikli v 60. rokoch a zahŕňali stavbu pontónového mosta cez Stokksundet. V roku 1973 obecné rady obcí Bømlo, Stord a Fitjar začali s plánovaním stavby pontónového mosta medzi lokalitami Sørstokken a Foldrøyholmen, neskôr bolo kvôli výstavbe letiska Stord lufthavn v lokalite Sørstokken od plánovania upustené. Po viacerých zmenách polohy mosta bolo v 80. rokoch rozhodnuté o stavbe projektu Trekantsambandet; od roku 1988 podporovali jeho výstavbu viaceré obecné rady a v roku 1991 ju schválila aj nórska vláda. Stavba mosta sa nakoniec začala 20. februára 1999, hlavné pylóny boli dokončené 25. septembra 1999 a otvorený bol súčasne s tunelom Bømlafjordtunnelen 27. decembra 2000. Celkové finančné náklady na výstavbu mosta činili 442 mil. NOK.

Celková dĺžka mosta je  a hlavné visuté pole s dĺžkou rozpätia  patrí k najdlhším v krajine. Šírka mostovky je , pylóny sú  vysoké. Do 30. apríla 2013 bolo na moste vyberané mýto.

Referencie

Iné projekty 

Visuté mosty
Cestné mosty v Nórsku
Architektúra z 2000